Maria Vaquer Moll

Maria Vaquer Moll (Capdepera, Mallorca, 1902ko urriaren 23a - 1982ko urtarrila) diktadura frankistan errepresaliatutako jostuna eta feminista izan zen.

 Ibilbidea 
Gurasoak Margalida Moll Fiol, Capdeperan jaioa, eta Francesc Vaquer Veny, Artan jaioa izan zituen. Maria ogibidez jostuna izan zen, eta Espainiako Bigarren Errepublikan emakumeen taldeko eta Capdeperako Elkarte Sozialistako afiliatu eta buru izan zen. El Obrero Balear astekariaren kolaboratzailea izan zen, eta artikulu sorta bat argitaratu zuen Libérate mujer izenburupean; feminismoaren aitzindarietako bat izan zen Mallorcan. Vaquer espiritista ere izan zen, Capdepera herrian errotu zen doktrina.

1936ko uztaileko estatu kolpearen ostean atxilotu eta Palmako Can Salesko kartzelan espetxeratu zuten, 1936ko abuztuan. Mariaren alaba Magdalena Nebotek hiru urte besterik ez zituen.Akusazioa izan zen izara zuri bat zabaldu izana bere etxeko zabaltzan, 1936ko udan porrot egin zuen lehorreratzearen aurreko egunetan, uhartea bonbardatzen zuten hegazkin errepublikanoentzat.

1937ko ekainean epaitu eta heriotza zigorra ezarri zioten. Bera espetxean zegoen bitartean, haren aita, Francesc Vaquer Veny, fusilatu egin zuten. Handik gutxira, zigorra biziarteko kartzela-zigorrarekin trukatu zioten. Hala ere, aske atera zen 1943ko martxoan zazpi urtez espetxeratuta egon ondoren. Urte batzuk geroago, 1948an, Aljeriara emigratu zuen. Hirurogeiko hamarkadan, Maria Vaquer, senarrarekin eta, geroago, alabarekin batera, erbestetik itzuli zen, eta hirurogeita hamarreko hamarkadaren amaieran Elkarte Sozialista sortu zen berriro bere etxean.

 Erreferentziak 

 Kanpo estekak 

Kategoria:Diktadura frankistaren errepresioaren biktimak
Kategoria:Emakume jostunak
Kategoria:Erbesteratuak
Kategoria:Mallorcarrak